Esto es fuero de Castiella: Que ningund Clerigo, nin ome d' Orden por ninguna demanda quel fagan de mueble, non a de responder, nin deparar fiador , si non de quanto mandare sua Orden , o el Obispo : e esto fue judgado por el Abad de Oña; que demandaba el Conceio de Frias al Abad, quel asechase tres solares en Barsina, e el Abad dabales fiador de quanto mandase suo fuero, e ellos non quisieron escoger, e fueron ante Don Ordoño de Medina Adelantado de Castiella , e judgo , que era mueble, e que diese el Abad fiador de quanto mandase suo fuero de la Iglesia, e el Abad paro por suos fiadores, e ovierongelos a rescivir : e esto fue judgado por Don Ordoño de Medina.